Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 96

(3) A Vhr. 47. §-a a következő (4) bekezdéssel egészül ki: „(4) Amennyiben a (2) bekezdés c) pontjában meghatározott vámhivatal a Tranzitegyezmény I. Függelék III. Cím VIII. fejezete alapján végezte az áru/vámáru kiléptetését és a kiléptetett áru/vámáru ténylegesen nem hagyta el a vámterületet, úgy a megváltoztatott szállítási szerződés teljesítéséhez akkor járul hozzá a vámhivatal, ha az igénybe vett vámvisszatérítés és/vagy exporttámogatás visszafizetését igazolják. A vámhivatal köteles a kiviteli ellenőrzésről és a kiléptetésről szóló határozat visszavonásáról intézkedni és erről az adóhatóság illetékes szervét, valamint az exporttámogatási rendeletek hatálya alá tartozó áruk esetében az Agrárintervenciós Központot is tájékoztatni.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes